12 
ARISTOTELIS 
adulatrices , vt canis: aliae mites ac mansuescibiles, 
vt elephantus. Aliae verecundae et cautae, vt an¬ 
ser: aliae inuidae et elegantes, vt pauo. Animan¬ 
tium autem omnium solus homo consilii capax est. 
Cum autem ceterarum complures cum memoriae 
tum disciplinae participes sint, nulla tamen praeter 
hominem potest reminisci. Sigillatim autem de 
omnibus generibus deque morum ac vitae ratione 
multo exactius postea dicetur. 
C A P. II. 
Omnibus autem animantibus communes sunt 
illae partes, quae cibum capiunt, et in quas reci¬ 
pitur : haeque sunt vel eaedem vel diuersae inter se 
iis, quibus diximus, rationibus; nempe aut specie, 
aut excessu (et defectu ,) aut proportione, aut situ. 
Praeter has vero illas quoque plurima animalia 
communes habent, quibus cibi deiiciunt excre¬ 
menta: neque enim omnibus eae insunt partes. Yo- 
catur autem pars, qua cibus capitur, os *, in quam 
recipitur, ventriculus: tertia multis nominibus ap¬ 
pellatur. Ea vero excrementa cum duorum generum 
sint, quaecunque animalia eas habent partes, quae 
liquida excipiunt excrementa, eas quoque habent, 
quae sicca excipiunt: quae autemhasce habent, non 
omnia illas item habent. Ergo quaecunque vesicam 
